Între 17 şi 26 iunie a.c. a avut loc la Varșovia Congresul 
al VIII-lea al Uniunii Internaționale a Marionetiştilor (UNIMA). 
Cu acest prilej s-a desfășurat şi un Festival internațional al 
teatrelor de păpuşi şi marionete, la care au participat 20 de trupe 
din 13 țări. După o interesantă şi foarte atrăgătoare dispută arti- 
stică de zece zile, cu participarea păpușarilor din trei continente, 
juriul Festivalului, alcătuit din oameni de artă polonezi, a decer- 
nat diplome si a înmiînat daruri formațiilor care s-au distins în 
mod deosebit. Cea mai importantă distincție, Diploma Ministe- 
rului Culturii şi Artei al Republicii Populare Polone, a fost con- 
ferită Teatrului „Țăndărică“ pentru spectacolul Cartea cu Apolodor 
de Gelu Naum, în regia Margaretei Niculescu, decorurile lui Ștefan 
Hablinski și păpușile Ellei Conovici. Diploma Prezidiului UNIMA 
(în afara juriului) a fost decernată Teatrului „Lalka“ din Varşovia, 
pentru spectacolul Tigrişorul Petre. scris de Hanna Januszewska 
şi Jan Wilkowski si regizat de acesta din urmă. 

Despre celelalte distincţii, ziarele au publicat ştiri la vremea 
respectivă. Subliniem aici, încă o dată, succesul deosebit al Tea- 
trului „Țăndărică“, consemnat cu mare căldură de presa poloneză, 
în frunte cu ziarul „Trybuna Ludu“, şi consacrat de păpuşuri din 
lumea întreagă la competiția de înalt nivel la care a participat. 

Articolul pe care-l publicăm în paginile de față şi-a propus 
să sintetizeze experiența acestui Festival, stabilind şi locul de 
frunte, legitim recunoscut, pe care îl ocupă teatrul rominesc de 
păpuși în ansamblul mişcării păpușăreşti mondiale. 


ofijuj modem, 


ai teatrului de papusi 


udecind după activitatea Uniunii Internaţionale a Marionetiştilor, după festi- 

valurile internaționale din ultimii ani şi după interesul arătat de publicistică, 

se poate afirma că teatrul de păpuşi e acum în drum spre majoratul său 

artistic. Minoratul e caracterizat de vizarea unei categorii limitate de public 
(numai copiii de vîrstă preșcolară, sau numai vizitatorii cabaretelor din marile 
oraşe occidentale, sau numai elevii etc.), de inexistenţa unei dramaturgii originale 
proprii (înlocuită de o producţie parazitară de adaptări scenice ale unui folclor ce 
a fost o dată adaptat pentru literatura cultă), de practicismul orb — din lipsa 
istoriei si teoriei specifice —, de imitarea teatrului dramatic interpretat de actori, 
în ceea ce are el mai înapoiat — adică naturalismul întruchipării scenice, orizontul 
tematic îngustat de prejudecăţi ideologice, pedagogice, etnografice —, de conser- 
vatorismul formelor elementare în crearea păpuşilor. Drumul spre majorat, adică 
înfringerea categorică a limitelor amintite, e diversificat de feluritele experienţe 
şi stadii de evoluţie ale teatrelor naţionale de păpuşi. Printre contradicţiile num=- 
roase care se cer învinse pe acest drum, e şi aceea, paradoxală, că fiecare teatru 
nou preia, de la început, tot ce e mai învechit în experiența milenară a acestui 

Margareta Niculescu, artistă emerită, 
directoarea Teatrului ,,Țăndărică“ 


domeniu de artă, iar teatrele cele mai vechi sînt adeseori tentate să se îndepărteze 
de arta păpuşărească din ambiția de a concura cu teatrul dramatic, cu cinemato- 
grafia, cu televiziunea, cu literatura — pe terenul acestor îndeletniciri și nu pe al 
său propriu. Contradicţiile, inerente dezvoltării, definesc o mişcare creatoare. Sem- 
nele distinctive ale acestei mişcări progresive le constituie aspirația spre relaţii 
temeinice cu celelalte arte şi cu formele moderne de comunicare prin imagini, 
năzuinţa către un conţinut filozofic, inspirat esenţial de contemporaneitate, şi către 
înalta expresivitate a jocului păpușii, dorința de a cîştiga publicul de toate virstele. 
Teoretic, astfel de date sînt afirmate cu din ce în ce mai stăruitoare convingere. 
Teatrologul sovietic Leonora Şpet, reputată cercetătoare a istoriei teatrului de păpuși, 
pledează pentru „îmbogățirea mijloacelor de expresie în spectacolele păpușărești, 
elevarea ideilor, lărgirea repertoriului“. „Ne trebuie neapărat o teorie proprie — 
afirmă englezul Jan Bussel —, ea trebuie scoasă din mîinile pedagogilor și folclo- 
riştilor“. „Poziţia teatrului de păpuşi de azi şi viitorul său depind de relaţiile sale 
cu celelalte arte“ — spune francezul Lucien Caron. 

Practic, festivalurile internaţionale arată o fervoare în părăsirea tradițiilor 
învechite. Cei mai buni păpuşari din lume au pornit pe căi neumblate, inovînd 
cu o fantezie cuceritoare, scotind teatrul de păpuși din izolarea sa si configu- 
rîndu-i totodată un chip propriu, explorind cu patimă oceanul nelimitatelor sale 
posibilităţi. După spectacolul teatrului polonez „Lalka“ (Varşovia — iunie 1962), 
care mi-a produs o puternică impresie, am căutat să aflu cîte ceva despre con- 
cepţia realizatorului său principal. Regizorul Jan Wilkowski a refuzat însă să 
considere acest spectacol ca definitoriu pentru creaţia sa si a stăruit ca repre- 
zentaţia să fie considerată drept o etapă experimentală într-un proces aflat de-abia 
la începutul său. „Teatrul de păpuşi — mi-a declarat — e un continent nedesco- 
perit încă. Cele mai importante realizări din lumea întreagă sînt deocamdată pre- 
gătiri pentru explorarea şi luarea lui în stăpînire. În acest sens, dacă vreţi, soco- 
titi şi spectacolul meu de azi un punct de pornire”. El şi-a afirmat încrederea în 
cucerirea acestei „pete albe“ de pe harta artistică a lumii, dar şi convingerea că 
descoperitorii vor fi acei creatori îndrăzneţi care vor şti să se desprindă fără teamă 
de vechile ţărmuri şi să urmărească noul, nu la voia întimplării, ci în consonanță 
cu cerinţele epocii. 

oat> manifestările si competiţiile artistice i naţionale au demonstrat indis- 
cutabil că teatrul de păpuşi din ţările socialiste se află la un nivel supe or, 
atît prin ţelurile pe care si le propune cit şi prin felul în care tinde spre întăp- 
tuirea lor. Sprijinul statului, existenţa unei mişcări masive, organizate, numărul 
mare de talente, formarea unei dramaturgii proprii, ambianța generală de emu- 
laţie, caracte pentru revoluţia culturală, existența unui public constant 
definitiv centrul de greutate al artei păpu 

resti în cimr culturii socialiste. Trupele din ţările capitaliste sint îndeobşte 
de iniţi 7 uneori cu vagi şi sporadice subvenții municipale sau de altă 
sorgint sed unui public limitat şi pe zone limitate. De multe ori devin 
ci şi neinsemnate anexe ale unei instituţii pedagogice, u furnizoare de numere 
de divertisment în programele de music-hall. Resursele materiale precare, numărul 
mic de profesioniști, publicul nestabil şi restrins. absența parțială sau totală a 

Tigrisorul Petre, personajul lui Jan Wil- 
kowski, în spectacolul cu același nume al 
Teatrului „Lalka“ din Varșovia. ,„„Păpușa“ e 
de fapt artista, care poartă, pe propriul ei 
cap, capul tigrului 


Personajul Măturătorul din 
colul ,.Mos Gunoi” al Teatrului din 
Riga (R.S.S, Letonă). Pc o mină ar- 
tistul ţine capul păpușşii, cealaltă a 
devenit mina personajului.  Firescul 
miscarilor c favorizat 


capului, care e foarte mare 


specta- 


de dimensiunca 


unui curent teoretic, situaţia periferică si îngră- 
dită de prejudecăţi în cîmpul artelor, lipsa unui 
program ideologic clar, de perspectivă sînt printre 
cauzele care tin acest teatru, în Occident, într-o 
postură minoră. Sînt însă şi unele trăsături care 
caracterizează arta păpuşărească de azi din toate 
țările. Printre acestea ar putea fi numite: ten- 
dinta de a servi unor scopuri umaniste, progre- 
siste, şi spiritul inovator. 

Spectacolul Teatrului „Lalka“, Tigrișorul 
Petre, cu piesa Hannei Januszewska şi a lui Jan 
Wilkowski îşi propunea să demonstreze că faţă de 
atmosfera de război rece şi de înclinațiile fun- 
ciare ale copilului spre joaca de-a lupta, spre 
jucăriile-arme e necesară o foarte atentă aple- 
care către educarea unui spirit pașnic în noua ge- 
neraţie si sădirea în minţile tinere a aversiunii 
împotriva militarismului agresiv. „Țăndărică“, prin 
Cartea cu Apolodor de Gelu Naum, făcea cu 
mare inventivitate un moment politic interna- 
tional pentru înţelegerea copiilor, printr-o spiri- 
tuală excursie de-a lungul tuturor geografiilor. Moș 
Gunoi de V. Andreevici şi S. Prokofieva, repr_zen- 
tatia Teatrului Sovietic din Riga, ridica la rang de 
problemă cetăţenească, în condiţiile unui oras mo- 
dern, educaţia igienică a copilului de vîrstă şco- 
lară. Teddy si Vrăjitorul al Teatrului din Halle 
(R.D. Germană) punea, deși cu stîngăcie și într-o 
metaforă cam greoaie, chestiunea atît de actuală 
a solidarității internaţionale, pe deasupra deosebi- 
rilor de rasă, în faţa maniacilor războiului. Au 
existat şi spectacole de etnografie pură, sau cu 
Două personaje din „Cartea cu scop didactic declarat, sau experimentind doar în 
Apolodor": Cetăţeanul . planul tehnic ; dar chiar si în asemenea spectacole 

— în orice caz, în majoritatea absolută a repre- 

zentatiilor — a putut fi aflat un ecou satiric, sau 

dramatic, sau poetic, mai amplu sau mai palid, al 
preocupărilor si frămîntărilor esențiale ale omului de azi. Orientarea către idei 
înaintate, majore, înscrise într-un orizont tematic vast, condiționează vădit şi 
progresul teatrului de păpuși. Ca pretutindeni în celelalte domenii de activitate 
spirituală, și aici tentativele de evaziune din realitate duc spre impas ideologic 
și estetic, spre degenerescență. Aceasta mi s-a părut a fi situaţia Teatrului de 
amatori (studenţi) din Göttingen (R.F. Germană), care, prin citeva momente mute, 
realizate într-o manieră abstracționistă, a exprimat o concepţie morbidă despre 
om, dispreţ pentru mase, obiectivism dizolvant. Televiziunea, care începuse a 
transmite spectacolul, a întrerupt emisiunea. Spectatorii, plictisiţi, pornind într-un 
adevărat exod către ieșiri, s-au mai oprit o clipă în praguri, cu stupefacţie, cînd 
au auzit răsunînd în difuzoarele spectacolului, sub un pretext scenic oarecare, 
un vechi marş soldățesc hitlerist. Există, așadar, un golf concret în care ajung, 
pînă la urmă, blazaţii navigatori pe mările decadentismului... Aceasta a fost o 
împrejurare singulară la festival, dar simptomatică pentru o orientare străină 
de însăşi esența teatrului de păpuși. 


a folclorului în variatele sale manifestări: una conservatoare, conținînd o 

tendință arhaizantă, circumscriind spectacolul de păpuşi la o măruntă exhi- 
biţie de frumuseți patriarhale şi idei minore sau generalități ; alta, valorificînd 
creația populară în spirit contemporan, înglobînd-o teatrului de păpuși şi nu 
subsumînd această artă nevoii de a etala produsele folclorice. Teatrul polonez din 
Gdansk a combinat un număr de povestiri ale scriitorului Oscar Kolberg pentru 
a alcătui cu ajutorul lor o originală istorie a mazurcii şi a krakowiak-ului — dan- 


S° pot defini, cu oarecare aproximaţie, două atitudini în materie de preluare 


PE a 


suri populare poloneze. Povestea, cîntată, începe undeva, cîndva, într-un timp 
poematic, cu fata care l-a refuzat curajoasă pe rege pentru a rămîne credin- 
cioasă iubitului plecat la război, și continuă, prin multe întîmplări, pînă în mo- 
mentul cînd, într-o imagine de un farmec cu totul particular, cîntecul trece de 
pe vioara necăjită a lăutarului nomad pe clapele pianului lui Chopin. Teatrul din 
Ljubljana (R.P.F. Iugoslavia) a reprezentat o piesă a autorului polonez Jan Ga- 
browski, Lupul, capra şi iezii, uimitor de asemănătoare cu povestea lui Creangă, 
cu diferența că aici sînt patru iezi. Specialiştii ne-au spus că există o intensă 
şi veche circulație a unor teme folclorice în ţările din sud-estul Europei... Cum 
a fost însă tratată povestea? Întocmai aşa cum a fost creată în urmă cu sute 
de ani, dezgropată și reconstituită fiind cu pioşenie, parcă numai pentru plăcerea 
de a privi o reconstituire. Intervenţiile actuale sînt mai ales de ordin muzical: 
capra dă, cu toată seriozitatea, un recital de coloratură căprească în fața iezilor 
fascinaţi de talentul neaşteptat al mamei lor, iezii cîntă un cor duios pe patru 
voci în urma mamei, lupul, bătriîn, face vocalize de tenor pensionar la poarta 
casei, iar, după ce hainul pleacă să-şi ascută limba la fierar ca să devină sopran, 
o rață şi un răţoi execută un modest intermezzo, duo muzical pe motive de char- 
leston. Piesa se închide în cerc, la punctul de unde a plecat, trăgiînd astfel o 
graniţă hotărită de completă izolare faţă de spectator. Acesta s-ar putea numi 
folclor în conserva. 


nteresante sînt relaţiile teatrului de păpuşi cu literatura. Mulţi împrumută teme, 
subiecte sau personaje din literatura clasică şi modernă şi le prelucrează pentru 
păpuşi. Aici, fireşte, determinantă e alegerea (înţelegind că această alegere e 
prezidată de criteriul contemporaneităţii) în ceea ce priveşte calitatea spectacu- 
lului. Dante, Lope de Vega, Goethe, Goldoni, Alecsandri, Caragiale au fost și vor 
mai fi autori reprezentați pe scenele de păpuşi — spre folosul acestui teatru, 
bineînţeles, şi al publicului său. Mai cu seamă al celui neadult. Dar şi această 
relaţie are forme diferite de manifestare. „Țăndărică“ a dovedit o orientare exce- 
lentă, rzcurgînd la transpunerea directă a povestirii în versuri pentru copii Cartea 
cu Apolodor. Literatura contemporană s-ar cuveni să fie un furnizor principal de 
dramaturgie pentru păpuşi, mai ales în condiţiile noastre, cînd piesele scrise spe- 
cial pentru păpuși sînt încă puţine, iar cărţile scrise special pentru copii sînt 
multe şi în mare parte bune. Henryk Ryl, directorul Teatrului „Arlechin“ din 
Lodz, a făcut o frumoasă adaptare (fragmentară) a epopeii indiene „Mahabharata“ 
(sub titlul Nal şi Damayanti), montind cu aleasă îngrijire şi gust străvechile 
legende, folosind stilul hieratic al plasticii indiene şi un colorit dominant auriu- 
verzui, dispunînd în scenă, în compoziţii remarcabil organizate, zeci de păpuşi 
subţiri şi mici, manipulate din spate de artişti îmbrăcaţi în negru. Culoarea locală, 
mai ales a momentelor sacerdotale, a fost convingătoare. S-a depus de către un 


„şi Tilharul din Connecticut 

Alte personaje din „Cartea cu Apolodor“: Primarul Bigg 
eroul titular și Tapul 


numeros colectiv un efort fizic epuizant, dar cred cà merita pentru ca spectatorii 
să ia cunoștință în acest fel — desi, poat2, uneori cam greoi — de un vechi 
tezaur poetic al omenirii. Francezii Colette şi Claude Monestier, alcătuind amindoi 
o familie şi o trupă, au ales altă cale pentru transpunerea unei legende saxone 
din ciclul regelui Arthur, Lancelot sau cavalerul în căruţă, transcrisă după tra- 
diția orală de Chretien de Troyes. Scena lor e un paravan mic cu două etaje. 
O păpușică roşie ca o flacără mică, extrem de mobilă, cu o scufiță nostimă si 
o mină elastică, comentează cu vervă acţiunea, îndeamnă eroii să meargă mai 
repede, îi ajută să vină dintr-un cat în celălalt al scenei, discută cu spectatorii. 
Textul e un amestec curios dar foarte vesel de reconstituire exactă si parodie 
ivenetică. Spectacolul, sărăcăcios dar simpatic, se urmăreşte tot timpul cu un 
suris detașat. Teatrul „Marcinek“ din Poznan a dat poate cea mai interesantă 


reprezentație pe o bucată literară istorică — e vorba de Cintecul lui Roland, pus 
în scenă de Leokadia Serafinowicz şi W. Wieczorkiewicz. Intr-o parte a scenei 
e un palat maur, în cealaltă parte — castelul carolingian. Între ele e o jumătate 


de sferă pe care călătoresc cavalerii ce străbat drumul de la unul la altul, su- 
gerindu-se astfel că se parcurge o jumătate de lum=. Păpușile, pe mînă, au brațe 
surprinzător de expresive. Oştile sint sugerate, cu multă fantezie, prin spade 
uriașe ţinute cu virful în sus de mîinile artiştilor — care devin astfel, printr-un 
efect bine studiat, personaje. Așa e sugerată, admirabil, bătălia finală, moartea 
lui Olivier şi, în cele din urmă, a nefericitului Roland, în strimtoarea de la 
Ronc:vaux. Dacă nu ar fi prea aglomerată de text, reprezentaţia ar constitui un 
model de evocare modernă a unor întîmplări de demult. De pe o altă poziţie 
a privit Teatrul „Groteska“ din Cracovia Opera de trei parale a lui Brecht, îm- 
bicsind inutil scena si dînd o desfăşurare alambicată acţiunii. Aici nu se mai 
produce familiarizarea spectatorului, prin păpuşi, cu opera literară aleasă ca text, 
ci se obţine, involuntar, îndepărtarea lui. 


www.cimec.r& “ 


n anume tip de relație directă a teatrului de păpuşi cu teatrul în care pe scena 

apar oameni l-au înfățișat trupele care au îmbinat jocul păpuşilor cu pre- 

zența omului viu în fața paravanului, el comentind acțiunea, sau parafra- 
zînd-o, sau participind nemijlocit la ea — cu ori fără mască, în rol pozitiv sau 
negativ. Modalitatea e adesea folosită (de pildă în spectacolele cu Guliver al lui 
Swift), şi a dus chiar la unele consideraţii teoretice interesante, făcute în timpul 
dezbaterilor Congresului UNIMA. La festival am avut însă ocazia să cunoaștem 
problema mai ales în aplicările ei exagerate. Compania „Alhambra“ din Praga a 
dat mai puţin un spectacol de păpuși şi mai mult un spectacol de cabaret, cu 
idei relativ sărăcăcioase, desi cu o inventivitate exorbitantă în privința mijloa- 
celor de expresie. Pe scenă au acționat prea frecvent, prea mult timp si prea 
stăruitor, actorii (altminteri mimi foarte dotați), iar obiectele devenite păpuși 
au fost reduse, în unele cazuri, la roluri cu totul secundare. Cîntăreața care a 
prezentat fiecare număr părea o invitată puţin dezamăgită că se află într-un 
asemenea spectacol, pe cînd ea se pregătise pentru o seară la bar. În reprezen- 
tația Teatrului „Soarele“ din Praga omul are o intervenţie atît de masivă si de 
hotărîtoare încît pune sub semnul gratuităţii sensul spectacolului. Povestea : tatăl 
copilului (actor) își sfătuieşte copilul (păpuşă) să încuie bine uşa casei ca să nu-l 
fure vulpea. Si pleacă. Copilul nu încuie bine uşa casei, şi vulpea (păpușă) îl 
fură, ducîndu-l în vizuina ei — cu foarte multă bunăvoință din partea pictorului 
care a conceput un copil de pitic proporţionat pe o vulpe mastodontică, probabil 
în scopul unui transport lejer şi al unei justificări logice. Luînd cunoştinţă de 
acest bizar rapt, tatăl se duce la vizuina vulpii cu un sac. Pune în el puii vulpii, 
vulpea însăși, ba chiar, cît pe-aci, şi pe propriul său copil, legînd hotărît sacul 
la gură și, totodată, piesa în eventualele ei semnificaţii, într-un chip extrem de 
derizoriu. Dacă omul poate interveni astfel în acţiunea păpușşilor, atunci conflic- 
tele de după paravan au totdeauna o rezolvare apriorică şi devin, implicit, 
zadarnice. Cel mai dezagreabil exces în această privinţă, a folosirii actorului, 
s-a manifestat în spectacolul Teatrului din Byalistok, Istoria unui soldat, de 
I. Tuwim, după Charles Ferdinand Ramuz. În cea mai mare parte a spectaco- 
lului acţionează două păpuși mecanice de o formă foarte primitivă şi patru 
actori îmbrăcați  jumătate-clowni, jumătate-valeţi. Scena face impresia unui 
magazin de vechituri şi mărunţişuri metalice cu plase, site, fiare scoase din 
uz, suliţi, tigăi. Oamenii au mișcările mecanice ale păpușilor şi nimic de-a face 
cu decorul. Ba, după impresia mea personală, se şi fereau discret de el, pentru 
că în atîta tinichigerie mu era exclus să-şi accidenteze pantalonii. Păpușile sint 
searbede şi neînsemnate. Atunci de ce e montat acest spectacol la un teatru de 
păpuşi ? Fărîma de idee antimilitaristă conținută în spectacol merita, cred, o 
tratare măcar pe măsura intenţiei. 


păpuşi e un fapt curent. Se pare că arta păpuşărească se îmbogățește cu mij- 

loacele cinematografiei. Jan Wilkowski a furnizat un argument strălucit în 
Tigrişorul Petre. Scena sa seamănă cu un ecran în care sînt trepte — delimitind 
spaţii de joc — în așa fel încît spectacolul se desfășoară, uimitor, pe zece planuri. 
La d-schiderea cortinei, în extrema 
de sus a scenei apare un tigrișşor 
decupat din carton, mic cit un 
pumn ; el scoate un singur sunet 
de mirare, o vocală prelungă și me- N 
lodioasă. Apoi se sugerează fuga 
lui spre rampă, spre lumea nouă 
pe care o descoperă: cu fiecare 
treaptă coborită, păpuşa se schimbă, 
crescînd mereu, pînă ce, ajungind 
în scenă, are dimensiunea gigantică 
de peste doi metri, realizată fiind 
de o actriţă ce poartă pe capul ei 
un imens cap de tigru. În tot 
cursul acțiunii se face această 
schimbare de volume şi de su- 
prafete, în raport cu legile perspec- Dirijorul Domilasolfa 

tivei, ajungîndu-se la situații de mare comedie, într-o atmosferă de feerie 
luxuriantă. Spre sfîrşit, cînd în scenă se află mai multă vreme un număr prea 
mare de păpuşi gigantice, efectul inițial se destramă, pentru că, lipsind termenul 
de comparație, adică păpușile de dimensiuni intermediare, cele uriaşe creează 
împreună o senzaţie obișnuită, de normal. Experienţa plastică, cea acustică (se folo- 
sește sunetul stereofonic), cea regizorală a mînuitorilor (datori să mînuiască păpuși 
plate foarte mici şi măști enorme) e de mare valoare, foarte originală. Ea amin- 
teşte în mod parodiat de cinematograf, marcînd devotamentul creatorului față 
de teatrul de păpuşi, în sinteza căruia dorește să introducă doar un element cine- 
matografic, nou. Teatrul din Riga face să debuteze spectacolul său Moş Gunoi 
într-o manieră tipic cinematografică : pe scenă, pe gardul casei, se află patru 
motani cenușii, caraghioşi, după cit se vede cam ciocniţi de un dușman necunos- 
cut — căci unul are capul zdrelit, altul un ochi închis... Ca la un semn încep 


Mama și cele două fiice, stăpinele Cenușăresei, în specta- 
colul-balet al Teatrului Central de Păpuşi din Sofia. Mate- 
rialul în care sint îmbrăcate capătă valori coloristice deosebit 
de bogate în lumina reflectoarelor 


să se frămînte cu mare neliniște, scot nişte miorlăituri înfiorătoare şi o zbughesc 
buimaci care-încotro. Pe peretele alb al casei apare o pată mare de cerneală, ca 
şi cum cineva ar fi zdrobit acolo o câlimară, muzica are citeva acorduri bruște; 
cu un salt, pe capacul cutiei de gunoi din curte se înalță un băiețel de vreo 
șapte ani, Serioja. Toate acestea se petrec în aproximativ 30 de secunde, într-un 
șoc artistic excepţional, a cărui detentă e urmată de o foarte mare ilaritate în 
sală. Nu după multă vreme, se constituie în faţa spectatorilor al doilea personaj: 
Serioja a deschis capacul cutiei de gunoi şi a eliberat diverse vechituri aruncate 
acolo. O gheată ruptă, foarte vorbăreaţă, o cutie de conserve, o sticlă de lapte, 
două bucăţi de geam devin, ingenios combinate, Moş Gunoi, personaj inedit, 
care îi declară cu pasiune lui Serioja că se pune pe viaţă sub tutela lui. Tehnica 
desenului animat, însumată cu măiestrie artei păpuşăreşti (de mînuitori cu un 
talent ieşit din comun), se continuă prin deschiderea unui dreptunghi în decorul 
din fundul scenei, unde personajele care ies din prim plan apar, iarăşi conform 
cu legile perspectivei, micşorate, sugerind distanţa. Adeseori ni se oferă prim- 
planuri cinematografice și chiar planuri de detaliu, într-un ritm foarte viu al 
acţiunii. Culorile pastelate, gingașe, păpuşile atit de neobişnuite, verva mînuito- 
rilor, muzica foarte plăcută, cu o melodie orchestrată multicolor, atrag în mod 

deosebit. Finalul e din nou socant — în sensul bun al cuvîntului: copilul s-a 
debarasat de gunoaie: părul lui redevine din cenușiu blond, pata de cerneală 
de pe perete dispare, pe gard apar brusc cei patru motani — de astă dată stră- 
lucitor de albi, vindecaţi de zgirieturi, cu ochii mari deschişi, privind surizători 
în sală. Aici, îmbinarea dintre teatru si cinematograf a lărgit mult aria de influ- 
entare a păpușşii. Micheline Legendre, din Montreal, a făcut şi ea unele împru- 
muturi din cinematografie, montind cu marionete o povestioară cam anodină, 
care se petrece pe fundul mării, într-o manieră cam naturalistă, pe muzică de 
Chausson. Plastica este însă fezrică si virtuozitatea unora din miînuitori de mare 
clasă. Reluînd documentarele subacvatice, spectacolul prezintă fauna şi flora 
submarină, amestecînd printre ele, dar cu bun gust, un scafandru, o sirenă, un 
om-amfibie. 


eatrul de păpuşi se dovedeşte un teren foarte propice pentru toate fante- 

ziile posibile. Inovaţie continuă, imaginaţie fără limite, experiment tehnic 

ncostenit — iată coordonatele pe care se constituie acum înfățișarea modernă 
a unui spectacol păpușăresc. Marionetele cu capete foarte mari ale lui „Ţăndă- 
rică“, cu chipuri desenate foarte amuzant, în spiritul celei mai bune grafici şi 
caricaturi de la noi, au însemnat o contribuţie înnoitoare în spectacolul de ma- 
rionete. Păpuşile-măști (măști de rafie împletită) ale teatrului polonez din Poznan 
sînt o altă modalitate inovatoare. Teatrul din Stockholm a arătat opt feluri de 
a face artă păpușărească, în opt schițe scenice: marionete în umbră chinezească 
(lupta dintre doi cocoși), umbre colorate în genul desenelor naive făcute de copii, 
păpuşi japoneze de jumătate de metru, minuite din spate de către doi-trei oameni, 
păpuși pe o singură sfoară, cu picioare de plumb (intr-o irezistibilă parodie de 
operă), păpuși din cartoane decupate, cu articulații, mişcindu-se pe un fond alb 
ca fotografiile pe o filă de album (totul în grațioase linii de alb şi negru, pe 
un pretext de commedia dell'arte). Artiştii cehi de la Teatrul „Alhambra“ au 
făcut să joace ca păpuși umbrelele, rufăria pusă la uscat pe o fringhie, pianul, 
au compus un automobil, o bancă, din cîteva cuburi. Păpușarii bulgari din Sotia 
au dat un rol artistic deosebit luminii colorate în spectacolul-baleţ Cenușăreasa, 
lăsînd păpușile, mînuite în sistem vayang, fără faţă, dar dindu-le vaporoase ves- 
minte de voal şi o mișcare dansantă de o mare eleganţă. Trupa vestgermană din 
Stuttgart a adus într-un cerc de lumină diferiţi cîntăreţi cu fața de gumă și guri 

negre enorme, intr-o viziune plasticà burlescà. Miscàrile flaste ale obrazului au 
adăugat hazului provocat de interpretarea muzicală satirică (în repertoriu, de 
pildă, cîntecul „Nu vreau şocolată, vreau un bărbat“) o notă distinctivă de bun 
umor grotesc. Teatrul „Guliver“ din Varşovia a prezentat pe scena mare cît a 
unui teatru obişnuit Răpirea lui Tiutiurlistan, cu nenumărate peripeții a zeci 
şi zeci de păpuși — cocoşi, vulpi, oșteni, morari, pisici, licurici, ţigani, cavaleri, 
regi — care, la un moment dat, sînt angajaţi într-o bătălie în toată regula, cu 
tunuri, flamuri în vînt şi incendii, folosindu-se cu îndrăzneală animale personi- 
ficate şi persoane care sugerează păsări ori insecte. Artiştii maghiari din Buda- 
pesta au avut păpuși de facturi foarte diferite în același spectacol. Puţini se mai 
mulțumesc acum cu micile păpuși de cîrpă şi lemn care imită, inerte, la scară 
mică, omul sau diverse alte vietáti. Dacă adăugăm la cele văzute la Varşovia alte 
experiențe, produse de diverse trupe la festivalurile de la București şi, de ase- 
meni, experiențele foarte interesante din unele spectacole romîneşti (la „Țăndă- 
rică“ — Mina cu cinci degete, Micul prinț ş.a., apoi la teatrele din Oradea, Cluj, 
Iaşi, Timișoara, Galaţi, Braşov, Sibiu etc.), putem susține că domeniul artei păpu- 
sàresti se află acum în anotimpul dezvăluirii imenselor posibilităţi ale păpuşii 
de a reflecta universul, în vremea descoperirilor îndrăzneţe, călăuzite de rivna de 
a cuceri noi teritorii de expresivitate pentru această artă umanistă. Apar în reflec- 
toarele scenei atît omul viu cît şi păpuşa confecţionată din cele mai diferite 
materiale : fire de metal. trestie împletită, cablu electric, materiale plastice, bu- 
rete, textile, piele, cauciuc, celuloid, spirale de oţel, hîrtie, lemn fasonat în mii 
de chipuri. Păpușa reprezintă oameni, animale, obiccte, căpătind toate proporțiile 
posibile și executind cele mai neaşteptate acţiuni în spaţiu sau pe suprafețe plane, 
în cele mai variate geometrii scenice, bizuindu-se în mişcare pe mașinării ciu- 
date sau numai pe mima artistului (artist care merită, fără îndoială, un studiu 
special — fie că se numeşte Dorina Tănăsescu din București, A. Repin din Riga, 
Mihail Meshke din Stockholm ori Micheline Legendre din Montreal ş.a.m.d.). 
Păpușile făuresc astfel un nou fabulos, modern, cucerind pentru miracolele noi, 
care oglindesc în felul lor lumea şi aspiraţiile omului de azi, un public nedife- 
renţiat de vîrstă. Se pare că destinul lor actual se împlineşte în sensul unei calde 
şi inteligente vechi previziuni a lui Jules Romain: „În ziua în care păpuşile își 
vor relua printre noi locul ce li se cuvine, oamenii, care nici nu se mai gîndeau 
la ele, vor fi uimiţi să vadă de ce sînt în stare...“ 


Valentin Silvestru 


Căţelul imaginat de Claude și Colette Monestier (Paris) 

se stringe și se destinde într-un mod ilar, Ambele tije 

sint ţinute de artistul minuitor într-o singură mină 

